Source: http://hlohovecko.sk/?m=forum_show&page=12&id_forum=2
Timestamp: 2020-08-06 21:14:13+00:00

Document:
Termíny vývozu odpadu 2020
Pýtame sa, keď sme také skvelé mesto, kde sa dozvieme o termínoch vývozu komunálneho a triedeného odpoadu na rok 2020? V minulosti do schránok pribúdali pred koncom roka lístky s dátumami pre jednotlivé vývozy odpadov. Tento rok nie je možné to zistiť ani na stránke mesta. To je teda to smart city? (okrem teda zvyšovania polatkov za vývoz)
26.12.2019 9:19:24
17.12.2019 17:34:28
Vianočný darček občanom ... venuje Mesto
Vianočný darček občanom ... venuje Mesto Hlohovec
Tak revolúcie sa dočkalo i webové sídlom Mesta Hlohovec, teda stránka www.hlohovec.sk, ktorá je vstupnou bránou pre virtuálnych návštevníkov mesta, ale i občanov, ktorí sa chcú dozvedieť praktické informácie súvisiace so životom v meste. Kvalitu diela nech posúdi každý návštevník sám. Je však na zamyslenie, či to stálo za tých vyše 27.000,- EUR a či to bolo naozaj nevyhnutné, keďže nič nové z pohľadu funkčnosti tento nový layout pre občana neprináša, okrem chaosu a dezorientácie. Dodávateľ len "prelial" obsah starého web-u do novej fľaše, aj to typizovanej. A pokračujeme ...
9.12.2019 11:39:34
6.12.2019 13:31:34
Rozpočet 2020 pre Šulekovo
Vážení obyvatelia Hlohovca a predovšetkým tí „za Váhom“. Na základe žiadosti primátora mesta Hlohovec p. Kollára, aby sme sa aktívne podieľali na štruktúre a tvorbe rozpočtu mesta Hlohovec na rok 2020 a ďalšie roky, spoločne s druhým Vami zvoleným poslancom za mestskú časť Šulekovo p. Jánom Hrobárom sme sa snažili „pretlačiť“ do budúcoročného rozpočtu niekoľko našich požiadaviek. Všetko to boli otlaky, ktoré nám na našej strane Váhu otravujú život už dlhé roky. Konkrétne sme žiadali o peniaze na projektovú dokumentáciu a tiež na realizáciu rekonštrukcie rozvodov, ústredného kúrenia a radiátorov v MŠ Šulekovo, rekonštrukciu Holubyho ulice, zdravotného strediska v Šulekove, Domu Kultúry v Hlohovci, kotolne v ZŠ Vilka Šuleka v Šulekove, Šulekovej ulice III.etapa (od Jednoty k starej škole) a nakoniec zopár stolov a stoličiek do telocvične na základnej škole. A výsledok? Primátor „spred Váhu“ nám do rozpočtu zaradil len 4 000€ na projektovú dokumentáciu rozvodov v materskej škole. Realizácia a teda potrebná výmena je v nedohľadne. Ostatné požiadavky – nevyslyšané. Naopak naviac v rozpočte pribudlo 35 000€ na zavedenie vody a vybudovanie dvoch splachovacích toaliet v dome, ktorý vlastní mesto na Školskej ulici a doposiaľ tam využívajú obyvatelia iba suché toalety – latríny. Či budú vôbec tieto schválené dve položky zrealizované v roku 2020, to nikto nevie. Ak dopadnú ako rekonštrukcia Šulekovej ulice II etapa (od Jednoty po ihrisko), ktorá bola odsúhlasená a peniaze schválené už vo februári 2019, ale podľa najnovších informácií realizácia bude až na jar 2020, bude to bieda. Čo ak, ako sme za posledné roky zvyknutí, jar prakticky ani nebude a zima sa v priebehu dvoch-troch dní prehupne rovno do leta? Povedia nám, že jar nebola, rekonštrukcia Šulekovej ulice sa vykonať nemohla, ale peniaze máme, tak ich šupnime na zámok, tam rekonštrukcia trvá nepretržite a bude ešte minimálne 3 roky trvať, tam sa peniaze „stratia“ na dobrú vec. A obyvatelia „za Váhom“? Koho zaujímajú?
3.12.2019 21:39:07
Politické strany a hnutia zabezpečte si do všetkých okrskových komisií svojich členov, alebo pozorovateľov. Predpokladá sa, že „manipulátor“ bude ovplyvňovať sčítavanie hlasov a ich prenos do okresných komisií. Má v tom prax a má na to ľudí. Berte prosím moju výzvu vážne a šírte ju po celom Slovensku.
3.12.2019 18:24:37
Zoznam daňových dlžníkov-informácia z ww
Zoznam daňových dlžníkov-informácia z www. hlohovec.sk
Zoznam daňových dlžníkov na oficiálnej stránke mesta u ktorých úhrnná výška daňových nedoplatkov presiahla k 31.12.2018 u právnickej osoby 1 600 eur. Zoznam je uvedený v zmysle § 52 zákona národnej rady SR číslo 563/2009 Z.z. v znení neskorších predpisov. SPORTA arena s.r.o. 1950,52 EUR, Sporta Slovakia, s.r.o. 8231,82 EUR, MAYNET, s.r.o.2689,39 EUR: Spolu 12871,73 Eur. Odporúčaná stránka na vyhladanie osob spojených s týmito spoločnosťami: www.orsr.sk. Rozdávanie dotáciií z peňazí daňových poplatníkov pre tieto osoby bude prebiehať na mestskom zastupiteľstve dňa 5.12.20019.
1.12.2019 19:31:37
Povinnosti hlavného kontrolóra.
Hlavný kontrolór mesta Hlohovec v Správe o výsledkoch kontroly č. 40409/2018/3618 konštatuje: „Spoločnosť SPORTAcademy Hlohovec tým, že jej v roku 2015 boli poskytnuté dotácie a to konkrétne na zmluvu č. 136/2015 v čiastke 11 000,-€ na športovú činnosť a na zmluvu č. 6/2015 v čiastke 21 500,-€ na energie a obe dotácie vyúčtovala – dokladovala faktúrami spoločnosti SPORTA HLOHOVEC s.r.o., porušila VZN č. 126/2012, ktorým sa určuje spôsob a metodika poskytovania dotácií z rozpočtu mesta právnickým osobám a fyzickým osobám podnikateľom, konkrétne Čl. 10 Použitie a zúčtovanie dotácií bod 4.“ Hlavný kontrolór vie, že podľa VZN č. 126/2012 Čl. 10 bod 6) Príjemca, ktorý nepredložil zúčtovanie dotácie v zmysle Čl. 10 ods. 4 tohto VZN alebo použije dotácie na iný účel ako bolo určené, je povinný bezodkladne po plánovanom termíne podujatia, najneskôr však do 31. decembra príslušného kalendárneho roka , v prípade výnimky do 10. januára nasledujúceho kalendárneho roka, vrátiť dotáciu na účet mesta. Hlavný kontrolór do dnešného dňa neurobil žiadne právne kroky, lebo z prístupnej dokumentácie mesta Hlohovec vyplýva, že SPORTAcademy nevrátila dotáciu 11 000,-€ na športovú činnosť a 21 500,-€ na energie za rok 2015 mestu Hlohovec, čiže doposiaľ má nesplnené záväzky voči mestu Hlohovec. Hlavný kontrolór neupozornil poslancov na hore uvedené skutočnosti pri schvaľovaní Rozpočtu mesta na rok 2019 na MSZ dňa 14.2.2019, ani pri schvaľovaní dotácií na šport z rozpočtu mesta v kompetencii MsZ dňa 2.5.2019, ani pri schvaľovaní mimoriadnej dotácie pre SPORTAcademy Hlohovec na MsZ dňa 20.6.2019. Mesto Hlohovec poskytlo z rozpočtu mesta na rok 2019 SPORTAcademy Hlohovec dotácie : 50 000,-€ Energie na športovú halu Hlohovec (Zmluva č. 60/2019), 70 200,-€ na športovú činnosť (Zmluva č. 166/2019), 30 000,-€ na účasť družstva žien v MOL lige (Zmluva č. 409/2019). Predpokladáme, že Hlavný kontrolór má vedomosť, že poskytnutím týchto dotácií z rozpočtu mesta Hlohovec pre SPORTAcademy Hlohovec v roku 2019 bolo porušené VZN č. 237/2019 Čl. 7 Nesplnenie podmienok poskytnutia dotácie, ods. 1 písm. a) – skutočnosť , že žiadateľ má nesplnené záväzky voči poskytovateľovi dotácie a voči organizáciám, ktoré poskytovateľ založil, alebo zriadil. Ako si máme vysvetliť jeho nekonanie v uvedenej veci nevieme, preto sa ho na najbližšom mestskom zastupiteľstve spýtame.
1.12.2019 14:38:28
Predložený rozpočet na rok 2020 je v rozpore s ustanoveniami Všeobecného záväzného nariadenia mesta Hlohovec č. 237/2019, ktorým sa určuje spôsob a metodika poskytovania dotácií z rozpočtu mesta právnickým osobám a fyzickým osobám podnikateľom / ďalej len VZN / , preto budem navrhovať zmenu . Konkrétne sa jedná o tieto dotácie: Dotácie na úhradu energií: energie na futbalový štadión Hlohovec 8 000€, dotácia SPORTAcademy Hlohovec – ženský tím 60 000 €, energie na športovú halu Hlohovec 50 000 €, energie na futbalový štadión Šulekovo 5 000 €. Prideľovanie finančných prostriedkov z rozpočtu mesta s názvom „ dotácia „ sa riadi podľa VZN 237/2019, vyplýva to z ustanovenia Čl. 1 ods. 1 : Účelom tohto VZN je stanoviť postupy a podmienky pri poskytovaní dotácií mestom Hlohovec. Potom ak je v návrhu rozpočtu uvedený poberateľ dotácie futbalový štadión, alebo športová hala, je to v rozpore s ustanovením Čl. 1 ods. 2 : Mesto Hlohovec (ďalej aj "poskytovateľ") môže poskytovať dotácie právnickým osobám a fyzickým osobám podnikateľom, na podporu všeobecne prospešných služieb, všeobecne prospešných alebo verejnoprospešných účelov za podmienok ustanovených týmto VZN. Prečo je dotácia SPORTAcademy Hlohovec – ženský tím zaradená pod dotáciami na energie je tiež nejasné. Kto a na základe čoho tieto dotácie navrhol zaradiť do rozpočtu a v takejto výške je tiež sporné. O každú dotáciu musí byť požiadané v zmysle VZN a to konkrétne Čl. 6 alebo Čl. 11 ods.1 a 2 . Do dnešného dňa však mesto nedisponuje žiadnou žiadosťou o dotáciu na rok 2020. Ak by aj subjekt požiadal o dotáciu na rok 2020 a je poberateľom dotácie z predchádzajúceho roka, musel by dotáciu z predchádzajúceho roka riadne vyúčtovať VZN čl. 10 ods. 3 až následne by spĺňal podmienky poskytnutia dotácie. Dotáciu pre subjekt SPORTAcademy Hlohovec nie je možné schvaľovať, pretože má nesplnené záväzky voči poskytovateľovi dotácie a to vo výške 32 500 € VZN Čl. 7 Nesplnenie podmienok poskytnutia dotácie 1. Za nesplnenie podmienok poskytnutia dotácie sa považuje: a) skutočnosť, že žiadateľ : - má nesplnené záväzky voči poskytovateľovi dotácie a voči organizáciám, ktoré poskytovateľ založil alebo zriadil Hlavný kontrolór mesta Hlohovec v Správe o výsledkoch kontroly č. 40409/2018/3618 konštatuje: „Spoločnosť SPORTAcademy Hlohovec tým, že jej v roku 2015 boli poskytnuté dotácie a to konkrétne na zmluvu č. 136/2015 v čiastke 11 000,-€ na športovú činnosť a na zmluvu č. 6/2015 v čiastke 21 500,-€ na energie a obe dotácie vyúčtovala – dokladovala faktúrami spoločnosti SPORTA HLOHOVEC s.r.o., porušila VZN č. 126/2012, ktorým sa určuje spôsob a metodika poskytovania dotácií z rozpočtu mesta právnickým osobám a fyzickým osobám podnikateľom, konkrétne Čl. 10 Použitie a zúčtovanie dotácií bod 4.“ podľa VZN č. 126/2012 Čl. 10 bod 6) Príjemca, ktorý nepredložil zúčtovanie dotácie v zmysle Čl. 10 ods. 4 tohto VZN alebo použije dotácie na iný účel ako bolo určené, je povinný bezodkladne po plánovanom termíne podujatia, najneskôr však do 31. decembra príslušného kalendárneho roka , v prípade výnimky do 10. januára nasledujúceho kalendárneho roka, vrátiť dotáciu na účet mesta. Do dnešného dňa dotácia nebola vrátená na účet mesta.
30.11.2019 21:17:26

References: § 52
 Čl. 10
 Čl. 10
 Čl. 10
 Čl. 7
 Čl. 1
 Čl. 1
 Čl. 6
 Čl. 11
 čl. 10
 Čl. 7
 Čl. 10
 Čl. 10
 Čl. 10